Tenthredo balteata

Tenthredo balteata е палеарктички вид на растителна оса.Benson, R.B., 1952. Handbooks for the Identification of British Insects. Hymenoptera, Symphyta, Vol 6, Section 2(a-c), Royal Entomological Society, London

 Живеалиште 
Географската распространетост на овие растителни оси е: Средна и Северна Европа, Северна Африка и Турција. Во Македонија овој вид го има во Маврово.Јонче Чинговски: Фауна на Македонија VI, Скопје, 1985, стр. 201

 Опис 
Возрасна единка може да достигне должина од 9-10 милиметри. Машките единки по боите се слични на женските единки: главата црна, а горната усна и долниот дел на лицето се бели. Антените се црни, последните членчиња се бели. Градите им се црни, а задниот дел на пронотумот и тегулите често се бели. Крилата се стаклесто провидни, жилките темнокафеави, а нозете црвеникави. Абдоменот е црн на предниот и задниот дел, а средните сегменти се црвени, особено третиот до шестиот сегмент.

 Биологија 
ларвите се долги до 20 мм. Главата им е жолта со црни врвови на антените. Телото е жолтеникаво со два попречни реда бели брадавички на сегментите. Возрасните форми се среќаваат од мај до август. 

 Наводи 

 Надворешни врски 
The sawflies (Symphyta) of Britain and Ireland

Категорија:Растителни оси
Категорија:Инсекти на Македонија